
Rapportering sykefravær Det medisinske fakultet 2025

Bakgrunn for saken
Arbeidsmiljøutvalget (MED.LAMU) skal bidra til å sikre et fullt forsvarlig arbeidsmiljø og følge utviklingen i forhold som kan påvirke arbeidstakernes helse, miljø og sikkerhet. Oppfølging av sykefravær er en viktig del av dette arbeidet.
Som en del av fakultetets systematiske HMS-arbeid utarbeides det årlig en samlet oversikt over sykefraværet ved fakultetet. Rapporteringen gir innsikt i utviklingstrekk over tid og kan bidra til å identifisere områder hvor det kan være behov for særskilt oppfølging eller forebyggende tiltak.
Den årlige rapporteringen til MED.LAMU er også forankret i kravene til systematisk HMS-arbeid og i arbeidsgivers ansvar for å følge opp sykefravær og arbeidsmiljøforhold.
Formål med rapporteringen
Formålet med å legge fram sykefraværsrapporten for LAMU er å:
· gi utvalget en samlet oversikt over sykefraværet ved fakultetet   
· bidra til kunnskap om utviklingstrekk og eventuelle variasjoner mellom enheter eller over tid
· gi grunnlag for refleksjon rundt arbeidsmiljøforhold som kan påvirke sykefraværet

I behandlingen av saken den 10.april kan det være relevant at medlemmene i LAMU særlig reflekterer rundt følgende spørsmål:
· Gir sykefraværet ved fakultetet grunn til særlig oppmerksomhet fra LAMU, og i så fall på hvilke områder?
· Er det forhold i arbeidsmiljøet eller organiseringen av arbeidet som LAMU mener bør følges opp nærmere i lys av sykefraværet?
· Er dagens forebyggende HMS-arbeid tilstrekkelig for å møte utviklingen i sykefraværet, eller er det behov for nye eller styrkede tiltak?


Forslag til konklusjon
Arbeidsmiljøutvalget tar den årlige rapporteringen om sykefravær ved fakultetet til orientering og ber om at sykefraværet fortsatt følges opp som en del av fakultetets systematiske HMS-arbeid. 


Vedlegg
· Sykefraværsrapport 2025

